gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7824, del 08-07-2016 (2016/4775)

Adjudicació i formalització del contracte número 450/2015. Servei de manteniment integral del TAC Toshiba Aquilion 64 del Servei de Radiodiagnòstic de l'Hospital La Fe de València.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/4775


Data del document
:   07-06-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de serveis

Adjudicació i formalització del contracte número 450/2015. Servei de manteniment integral del TAC Toshiba Aquilion 64 del Servei de Radiodiagnòstic de l'Hospital La Fe de València. [2016/4775]  
1. Entitat adjudicadora  
a) Organisme: Generalitat Valenciana.  
b) Dependència que tramita l'expedient: Hospital Universitari i Politècnic La Fe.  
c) Número d'expedient: 450/2015.  
d) Adreça d'internet del perfil del contractant:   
http://www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció de l'objecte: servei de manteniment integral de la TAC Toshiba Aquilion 64 del Servei de Radiodiagnòstic de l'Hospital La Fe de València.  
c) Lots: no.  
d) CPV:  
  
Codi Descripció  
50420000-5 Serveis de reparació i manteniment d'aparells mèdics i quirúrgics  
  
  
e) Acord marc (si és procedent): no.  
f) Sistema dinàmic d'adquisicions (si és procedent): no.  
g) Mitjà de publicació de l'anunci de licitació: sense publicitat.  
  
3. Tramitació i procediment  
a) Tramitació: anticipada.  
b) Procediment: negociat sense publicitat per raó d'exclusivitat, harmonitzat.  
  
4. Valor estimat del contracte  
333.285,60 ?, IVA exclòs.  
  
5. Pressupost de la base de licitació  
  
A. Pressupostària Anualitat Import sense IVA IVA Import  
amb IVA  
68.09.69.7876.294.17.4.3.6.03. 2016 76.377,95 16.039,37 92.417,32  
96.37.76.1773.181.45.8.2.1.40. 2017 83.321,40 17.497,57 386.335,89  
38.38.71.0983.521.21.5.6.9.64. 2018 6.943,45 1.458,12 8.401,57  
 Total 166.642,80 34.994,64 752.432,78  
  
  
6. Formalització del contracte  
a) Data, contractista i imports:  
Data d'adjudicació: 29 de febrer de 2016.  
Empresa adjudicatària: Toshiba Medical Systems, SA. CIF: A-28206712.  
Imports: per un import sense IVA de 166.642,80 - (cent seixanta-sis mil sis-cents quaranta-dos euros amb huitanta cèntims) i 201.637,78 - (dos-cents un mil sis-cents trenta-set euros amb setanta-huit cèntims), IVA inclòs.  
Formalització del contracte: 23 de març 2016.  
  
València, 7 de juny de 2016.- La gerent: Mònica Almiñana Riqué. La directora econòmica: Rosaura Folch Marí. (R 06.10.2015, de la consellera de Sanitat Universal i Salut Pública; DOCV 7639, 20.10.2015).
Diari Oficial de la Generalitat Valenciana


Sumari del DOGV 7823, del 07-07-2016 (2016/4734)

Notificació de la sentència dictada en el procediment de mesures en relació amb els fills número 1085/2014.
-----------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4734


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 1085/2014. [2016/4734]  
Procediment: mesures en relació amb els fills 001085/2014.  
Demandant: Aneliya Tsoneva Radeva.  
Procurador: José Fidel Novella Alarcón.  
Demandat: Rumen Slavchev Tonev.  
Procurador/a: -  
Antonio Salvador Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de mesures en relació amb els fills, seguides amb el número 001085/2014, a instàncies d'Aneliya Tsoneva Radeva contra Rumen Slavchev Tonev, en situació de rebel·lia, en què, en data 16 de juny de 2016, s'ha dictat la sentència que té la dispositiva que és com segueix:  
  
«Dispositiva  
Estime la demanda presentada per Aneliya Tsoneva Radeva contra Rumen Slavchev Tonev, i declare els següents efectes respecte del fill menor de les parts, T.:  
1. Dispose la suspensió de la pàtria potestat del pare demandat sobre el seu fill, i atribuïsc en exclusiva a la demandant l'exercici de les funcions inherents a la pàtria potestat, així com la seua guarda i custòdia.  
  
2. Fixe una pensió d'aliments a favor del menor de 150 euros mensuals. Les despeses extraordinàries necessàries i les convenients, si hi ha acord o autorització judicial, s'abonaran a mitges.  
3. No pertoca fixar règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició de costes.  
  
Aquesta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
  
I perquè valga de notificació de forma deguda a Rumen Slavchev Tonev, en rebel·lia, expedisc i firme aquest edicte.  
  
València, 16 de juny de 2016.- El lletrat de l'Administració de Justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 7781, del 13-05-2016 (2016/3064)

Notificació de la sentència dictada en el judici verbal número 839/2012.
------------------------------------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3064


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el judici verbal número 839/2012. [2016/3064]  
Olaya Sagarribay Esteve, secretària judicial del Jutjat de Primera Instància número 2 de la Vila Joiosa, faig saber que en el procediment de judici verbal 839/2012 d'aquest jutjat de primera instància i instrucció, seguit a instàncies de la Comunitat de Propietaris Gabriel Miró contra Construcciones Avegon XXI, SL, i Promycon La Vila, SL, sobre reclamació d'una quantitat, s'ha dictat la sentència següent la dispositiva de la qual, literalment, és com segueix:  
  
«Dispositiva  
Estime la demanda i condemne la mercantil Construcciones Avegon XXI, SL, i la mercantil Promycon La Vila, SL, a abonar a la Comunitat de Propietaris Gabriel Miró la quantitat de 4.401,18 euros, amb els interessos legals des del 13 de gener de 2012, així com al pagament de les costes processals.»  
  
I perquè valga de notificació amb les advertències contingudes en aquesta a la demandada, Construcciones Avegon XXI, SL, i Promycon La Vila, SL, en parador ignorat, expedisc aquest edicte perquè es publique en el Diari Oficial de la Comunitat Valenciana i s'inserisca al tauler d'anuncis d'aquest jutjat.  
  
La Vila Joiosa, 21 de juliol de 2015.- La secretària judicial: Olaya Sagarribay Esteve.
Diari Oficial de la Generalitat Valenciana


Sumari del DOGV 7703, del 22-01-2016 (2016/245)

Informació pública del pla general, estudi ambiental i estudi de paisatge de Millena.
-------------------------------------------------------------------------------------

### Dades del document

Número de DOGV
:   7703

Data del DOGV
:   22-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/245


Data del document
:   15-01-2016

Organisme emissor
:   Ajuntament de Millena

Tipus de document
:   Anunci

Descriptors 

:   * Millena
    * pla d'urbanisme
    * administració local

Informació pública del pla general, estudi ambiental i estudi de paisatge de Millena. [2016/245]  
Mitjançant Acord del Ple de data 24 d'abril de 2015, ha sigut aprovat el pla general de Millena, l'estudi ambiental i l'estudi de paisatge, junt amb la resta de documentació del pla general d'aquest municipi, i de conformitat amb la Llei 6/1994, de 15 de novembre, de la Generalitat Valenciana, reguladora de l'activitat urbanística (LRAU) i la Llei 9/2006 sobre l'avaluació dels efectes de determinats plans i programes en el medi ambient, se sotmet a participació pública i consultes per un termini de 45 dies a comptar de l'endemà de la publicació del present anunci en aquest Diari Oficial de la Comunitat Valenciana.  
  
Durant el dit termini podrà ser examinat per qualsevol interessat en les dependències municipals i en l'adreça electrònica, www.millena.es, perquè es formulen les al·legacions que s'estimen pertinents.  
   
  
Millena, 15 de gener de 2016.- L'alcalde: César García Bonet.
Diari Oficial de la Generalitat Valenciana


Sumari del DOGV 7768, del 26-04-2016 (2016/2742)

RESOLUCIÓ de 20 d'abril de 2016, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A1, pel torn lliure, sector d'administració especial, escala tècnica superior d'informació -perfil: periodista- convocades per resolució d'11 de febrer de 2016 (BOE 29.02.2016).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2742


Data del document
:   20-04-2015

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 20 d'abril de 2016, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A1, pel torn lliure, sector d'administració especial, escala tècnica superior d'informació -perfil: periodista- convocades per resolució d'11 de febrer de 2016 (BOE 29.02.2016). [2016/2742]  
Aquest Rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria de les proves selectives d'accés al grup A, subgrup A1, pel torn lliure, sector d'administració especial, escala tècnica superior d'informació fa pública la llista provisional de persones admeses i excloses (annex I).  
Es prega als opositors i opositores que verifiquen no sols estar-hi admesos o exclosos, sinó que les dades personals (cognoms, nom, DNI) siguen correctes.  
Les reclamacions sobre la llista publicada es podran presentar dins el termini de 10 dies hàbils, comptats des del dia següent a la publicació d'aquesta resolució en el Diari Oficial de la Comunitat Valenciana (DOCV), al registre de la Gerència de la Universitat de València, avinguda Blasco Ibáñez, número 13 (nivell 1), València.  
  
València, 20 de abril de 2016.- El rector, p. d. (DOCV 10.03.16), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 7822, del 06-07-2016 (2016/4701)

Notificació de la sentència dictada en el procediment ordinari número 696/2011.
-------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4701


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el procediment ordinari número 696/2011. [2016/4701]  
En aquest procediment ordinari 696/2011, seguit a instàncies de Construcciones Ulgecons, SLU, contra Primer Grupo Proyectos Inmobiliarios, SL, s'ha dictat la sentència que, literalment, diu així:  
  
  
«Sentència número 000084/2014  
Paterna, 23 de maig de 2013  
Dispositiva  
Estime íntegrament la demanda promoguda per la procuradora la senyora Correcher Pardo, que actua en nom i representació de Construcciones Ulgecons, SLU, contra Primer Grupo Proyectos Inmobiliarios, SL, i condemne Primer Grupo Proyectos Inmobiliarios, SL, a abonar a l'actor la quantitat de deu mil quatre-cents vuitanta-quatre euros amb dos cèntims (10.484,02 ?), més els interessos legals, i amb expressa condemna a costes  
Notifiqueu aquesta resolució a les parts i feu-los saber que no és ferma, perquè, en contra, s'hi pot interposar un recurs d'apel·lació de conformitat amb l'article 455 de la Llei d'Enjudiciament Civil, mitjançant un recurs d'apel·lació davant l'Audiència Provincial de València (art. 455 LECn).  
El recurs s'interposarà en el termini de 20 dies hàbils comptats des de l'endemà de la notificació.  
Expediu un testimoniatge literal d'aquesta sentència que quedarà en aquestes actuacions, amb la inclusió de l'original al llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o la jutgessa que la va dictar, mentre celebrava audiència pública en el dia d'avui, de la qual cosa jo, la secretària judicial, done fe. Paterna, 23 de maig de 2014.»  
  
I atés que el demandat, Primer Grupo Proyectos Inmobiliarios, SL, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 4 de novembre de 2014.- La secretària judicial: Julia García Puig.
Diari Oficial de la Generalitat Valenciana


Sumari del DOGV 7838, del 27-07-2016 (2016/5323)

Acceptació de la delegació, realitzada per l'Ajuntament de Torás en la Diputació Provincial de Castelló, de les facultats de gestió, liquidació i recaptació de l'impost sobre vehicles de tracció mecànica i acceptació de la renovació i ampliació de les delegacions realitzades pels ajuntaments de la Jana, Rossell i Castellfort, de les facultats de gestió, liquidació, inspecció i recaptació de tributs locals i altres ingressos de dret públic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5323


Data del document
:   30-06-2016

Organisme emissor
:   Diputacio Provincial de Castelló

Tipus de document
:   Anunci

Acceptació de la delegació, realitzada per l'Ajuntament de Torás en la Diputació Provincial de Castelló, de les facultats de gestió, liquidació i recaptació de l'impost sobre vehicles de tracció mecànica i acceptació de la renovació i ampliació de les delegacions realitzades pels ajuntaments de la Jana, Rossell i Castellfort, de les facultats de gestió, liquidació, inspecció i recaptació de tributs locals i altres ingressos de dret públic. [2016/5323]  
En compliment de l'article 7 del text refós de la Llei reguladora de les hisendes locals, aprovat per Reial Decret Legislatiu 2/2004, de 5 de març, es posa de manifest per a general coneixement que:  
  
En el Butlletí Oficial de la Província de Castelló número 78, de 28 de juny de 2016, s'han publicat els següents acords, adoptats pel Ple de la Diputació de Castelló en data 21 de juny de 2016.  
1. Acceptació de la delegació realitzada per l'Ajuntament de Torás, en la Diputació Provincial de Castelló, de les facultats de gestió, liquidació i recaptació de l'impost sobre vehicles de tracció mecànica.  
  
2. Acceptació de la renovació i ampliació de les delegacions realitzades pels ajuntaments de la Jana, Rosell i Castellfort, en la Diputació Provincial de Castelló, de les facultats de gestió, liquidació, inspecció i recaptació, de tributs locals i d'altres ingressos de dret públic  
  
  
Castelló de la Plana, 30 de juny de 2016.- La directora del Servei Provincial de Gestió, Inspecció i Recaptació: Susana Calduch Ortega.
Diari Oficial de la Generalitat Valenciana


Sumari del DOGV 7864, del 02-09-2016 (2016/6806)

Correcció d'errades de la licitació número CNMY16/04-4/57. Obres de reforma d'edifici per a Centre de Recuperació integral de dones en situació de risc per violència de gènere.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7864

Data del DOGV
:   02-09-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6806


Data del document
:   31-08-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * contracte d'obres

Correcció d'errades de la licitació número CNMY16/04-4/57. Obres de reforma d'edifici per a Centre de Recuperació integral de dones en situació de risc per violència de gènere. [2016/6806]  
Vist l'expedient de contractació núm. CNMY16/04-4/57, consistent en les obres de reforma d'edifici per a centre de recuperació integral de dones en situació de risc per violència de gènere, publicat en el DOCV núm. 7857, de data 24 d'agost de 2016.  
En la dita publicació, s'ha detectat l'existència d'un error material en l'apartat 3.c de l'anunci de licitació, de manera que en virtut de l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la seua correcció d'acord amb el que preveu l'apartat 9é de l'annex I del plec de tipus de clàusules administratives particulars, de manera que on diu:  
«Forma: únic criteri d'adjudicació: el preu més baix»  
  
Ha de dir:  
«Forma: els criteris d'adjudicació seran dos: el preu més baix (80 punts) i l'acurtament del termini d'execució (20 punts)».  
  
València, 31 d'agost de 2016 € El subsecretari, p. d. (DOCV 7736, 08.03.2016): Francesc Gamero Lluna.
Diari Oficial de la Generalitat Valenciana


Sumari del DOGV 7941, del 21-12-2016 (2016/10790)

Notificació de la sentència dictada en el procediment de divorci contenciós número 163/2016.
--------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10797


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 163/2016. [2016/10776]  
José Esteban Briz Recio, secretari del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 000163/2016, a instàncies d'Albina Salina contra José Ever Aranda Orrego, en situació de rebel·lia, en què, en data 18 d'octubre de 2016, s'ha dictat sentència que té la part dispositiva que és com segueix:  
  
«Dispositiva  
Estime la demanada interposada per la representació d'Albina Salina, i dispose la dissolució del matrimoni, per divorci de José Ever Aranda Orrego i Albina Salina, amb tots els efectes legals.  
  
Cada part ha de pagar les costes causades a la seua instància i les comunes a mitges.  
Comuniqueu aquesta resolució, una vegada siga ferm el pronunciament de divorci al registre civil on conste inscrit el matrimoni.  
Aquesta és la meua sentència, contra la que es pot preparar un recurs d'apel·lació dins del termini de 20 dies des que es notifique, que pronuncie, mane i firme.»  
I perquè valga de notificació de forma deguda a José Ever Aranda Orrego, en rebel·lia, expedisc i firme aquest edicte.  
  
València, 19 d'octubre de 2016.- El secretari judicial: José Esteban Briz Recio.
Diari Oficial de la Generalitat Valenciana


Sumari del DOGV 7918, del 16-11-2016 (2016/8569)

RESOLUCIÓ de 29 de juliol de 2016, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.005/16, pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2016 per l'import de 409.774,00 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8569


Data del document
:   29-07-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 29 de juliol de 2016, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.005/16, pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2016 per l'import de 409.774,00 euros. [2016/8569]  
Vista la proposta realitzada per la subdirectora de l'Agència Valenciana de Foment i Garantia Agrària, en què es manifesta la necessitat de transferir disponibilitats del capítol 4 al capítol 2 i 3 en la dotació pressupostària de l'Agència Valenciana de Foment i Garantia Agrària, sobr la base de las previsions de despesa realitzades en el marc del Reglament (UE) número 907/2014 i número 908/2014, que estableixen disposicions d'aplicació del Reglament (UE) número 1306/2013, que regula el finançament de la Política Agrària Comuna.  
En virtut del que disposa l'article 77 de la Llei 14/2005, de 23 de desembre, de mesures fiscals de gestió financera i administrativa i d'organització de la generalitat valenciana.  
Fent ús de les atribucions que em confereix l'article 13 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, en què s'assigna al director de l'Agència la competència per a aprovar les modificacions pressupostàries pertinents, resolc:  
  
Primer  
Autoritzar la transferència de crèdit en l'estat de despeses, en l'aplicació pressupostària i per l'import següent:  
  
13.62.5880.3 Fons A (S0832000) - 409.774,00  
94.03.6274.8 Fons T (GC60000) 344.299,00  
54.57.0226.1 Fons T (GC60000) 65.475,00  
  
Segon  
Com a conseqüència dels apartats anteriors, es modifica l'annex del capítol 4, tal com es detalla:  
  
- Annex capítol IV (S0832000)  
  
València, 29 de juliol de 2016.- El director de l'Agència Valenciana de Foment i Garantia Agrària: Francisco Rodríguez Mulero.